Kataluna marborda montaro

La Kataluna marborda montaro estas montara ĉeno en Katalunio, Hispanio, paralela al la marbordo. Ĝia ĉefa akso etendiĝas inter la rivero Foix kaj la golfo de Roses. Ĝin trairas la longdistanca migropado GR 92, nomata Mediteranea Migropado, liganta Katalunion kun Andaluzio tra Valencilando kaj Murcio, kiu estas parto de la eŭropa longdistanca migropado E 10 inter la Balta maro kaj Mediteraneo.

De nordo al sudo, la Marborda montaro inkludas diversajn montarojn: Montgrí, Gavarres, Massís de l'Ardenya, Serra de Marina, Montnegre, Corredor, Sant Mateu, Serra de la Conreria, Collserola kaj Garraf.

Inter la Marborda montaro kaj la maro situas la mallarĝa Kataluna marborda ebenaĵo. Aliflanke de la montoĉeno kuŝas la Kataluna antaŭmarborda ebenaĵo, kaj trans ĝi staras la Kataluna antaŭmarborda montaro, kiu paralelas al la Kataluna marborda montaro, sed signife pli altas.

 Ĉefaj pintoj 

 Montnegre (757 m.), Montnegre
 Montau (660 m.), Garraf
 Puig d'Agulles (653 m.), Garraf
 el Corredor (632 m.), Corredor
 la Morella (592 m.), Garraf
 Puig d'Arques (531 m.), Gavarres
 Puig de les Cadiretes (518 m.), Gavarres
 Tibidabo (512 m.), Collserola
 Sant Grau (500 m.), Gavarres

 Aliaj geografiaj elementoj 
 Parko Serralada de Marina

Kategorio:Geografio de Katalunio
Kategorio:Montoj en Katalunio